شەفەق نیوز/ شارەزای کەشناسی سادق عەتیە، ئمڕوو دووشەممە، مەزەنە کرد گەردەلویلیگ خوەڵوتوز چەن شاریگ عراقی لە سوو سێشەممەو بگرێدە وەر.
عەتیە لە پۆستیگ لەبان فەیسبووک  ئاژانس شەفەق نیوز نووڕیەی نۊسان: بەرەگە ئیسە هالە کەشوهەوای وڵات میسر، ک بوودە هووکار گەردەلۊل خوەڵوتوز لە گشت بەشەیل میسر وەگەرد نمە وارانیگ.
وتیش: وەرەو خوەرهەڵات تەکان دەێد تا لە ئیوارەی سێشەممە و رووژ چوارشەممە وە گەردولیگ بکەفێدە بان عراق و باشوور نەینەوا و باکوور ئەنبار گرێدەو،  ئیجا رەسێدە ئەو ناوچەیل ناوڕاس و فورات ناوڕاس و باشوور وڵاتەگە، و سەختیەگەی کەفێدە بان شارەیل باشوور.
